20/05/2021 | Administración LocalMunicipal
Valdoviño
Anuncio convocatoria e Bases contratación persoal socorrismo praias. Concello de Valdoviño

Por decreto de Alcaldía-Presidencia núm.285 de data 13 de maio de 2021. aprobouse a convocatoria e as bases para a contratación laboral temporal de persoal para o servizo de salvamento e socorrismo nas praias de Valdoviño. Para os efectos de xeral coñecemento, dáse publicidade das citadas bases. O obxecto desta convocatoria é a contratación laboral temporal, de 33 socorristas (un deles coordinador) para formar parte do Servizo de Vixilancia e Socorrismo acuático das praias do Concello de Valdoviño, durante o período de tempada estival, para cumprir as obrigas municipais en materia de vixilancia, salvamento e socorrismo acuático, os períodos irán conforme a seguinte táboa.2º- Tipo e duración del contrato: Os contratos serán de traballo temporal coa cláusula específica de traballos de interese social de duración determinada, segundo os períodos especificados. A xornada laboral será a tempo completo e a quendas; o horario será establecido polo concello. As retribucións económicas do socorrista será de 1400 euros/brutos mensual (incluídos tódolos conceptos salariais e a prorrata das pagas extraordinarias). As retribucións económicas do coordinador será de 1600 euros/brutos mensual (incluídos tódolos conceptos salariais e a prorrata das pagas extraordinarias). Serán requisitos mínimos dos aspirantes a esta contratación: 1.-Ter a nacionalidade española, ou ser nacional de outros Estados, conforme aos artigos 56 y 57 do Estatuto Básico do Empregado Público.2.-Ter a capacidade funcional, así como a capacidade física necesaria para o desempeño das tarefas, extremos que deberán acreditarse mediante a presentación de informe médico ou certificado médico (Deberá en todo caso incluír especificamente o informe que se está en condicións de realizar as probas físicas). 3.-Ter cumpridos os 16 anos de idade e non exceder, no seu caso da idade máxima de xubilación forzosa.4.-Non haber sido separado, mediante expediente disciplinario, do servizo de calquera administración pública, ni atoparse en inhabilitación para o exercicio da función pública por sentencia firme.5.-Non estar incurso en causas de incompatibilidades de conformidade có disposto na la Lei 53/1984, del 26 de decembre, de incompatibilidades do persoal ao servizo das administracións públicas.6.-Estar en posesión do título de Graduado Escolar, Educación Secundaria Obrigatoria ou equivalente.7.- Estar inscrito no Rexistro Profesional de Socorristas Acuáticos da Comunidade Autónoma de Galicia (sección: espazos acuáticos naturais), de conformidade có Decreto 104/2012, de 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia (DOG nº 67 de 09/04/2012). Este requisito se acreditará coa presentación da copia do carné expedido pola Academia Galega de Seguridade, a inscrición debe estar vixente a todos os efectos, de existir caducidades os aspirantes serán excluídos do procedemento.8.-Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 2ou Iniciación á lingua galega como mínimo. (Requisito que deberá acreditar coa presentación da copia do mesmo). No caso de inscrición provisional contemplada na Disposición transitoria única do decreto 104/2012 o aspirante autoriza ao Concello de Valdoviño, coa presentación da solicitude de participación no proceso selectivo, a consultar á Academia Galega de Seguridade a práctica da súa inscrición que deberá ter data anterior á de finalización do prazo de presentación da solicitude.8.- Os aspirantes a coordinador deberán acreditar unha experiencia mínima de 6 meses de servicio como socorristas, dita certificación deberá ser certificada mediante certificado de vida laboral ou certificados das empresas ou entidades correspondentes, os aspirantes que non acrediten dita experiencia non poderán participar nas probas.1.-O tribunal cualificador designado pola alcaldía -presidencia (en virtude do artigo 21.1. g) de 7/85 de 2 de Abril reguladora das Bases do Réxime Local), e en base ao establecido polo RD lexislativo 5/2015, Estatuto Básico do Empregado Público, será nomeado coa resolución definitiva da lista de admitidos e excluídos. Os vocais deberán ter titulación igual ou superior á esixida para o acceso á praza convocada.2.-O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará acta. Se poderá nomear persoal para apoio ou asesoramento no proceso selectivo.3.-Os membros do tribunal absteranse de intervir e o comunicarán á autoridade convócante cando concorran algunhas das circunstancias prevista no artigo 23 de Lei 39/2015 de 1 de outubro de procedemento administrativo común. Os aspirantes poderán recusar aos membros do tribunal cando concorran aquelas circunstancias.4.-O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.-O tribunal non poderá aprobar nin declarar que superou o procesos selectivo un número superior de aspirantes ao de postos de traballo convocadas, aínda que có resto de solicitantes non seleccionados se establecerá un odren para cubrir as posibles vacantes que puideran producirse, so válido para a presente convocatoria 6.-O alcalde, vista a proposta do tribunal, procederá á adopción do decreto correspondente que resolverá la contratación. Os aspirantes deberán presentar unha instancia no prazo de 10 días naturais a contar dende a publicación do anuncio de convocatoria. Xunto á instancia acompañan a documentación que se indica nas presentes bases, así como a que os aspirantes desexen que sexa valorada para a fase de concurso. Os méritos deberán ser presentados segundo a base 7ª das presentes. Dirixiranse ao Wilmer Alberto Harouach Mielczarek, e se presentarán no Rexistro Xeral do Concello, no prazo de 10 días naturais a contar dende o día seguinte á publicación do anuncio de convocatoria no BOP. A documentación poderá ser fotocopia, sen ser precisa a copia cotexada; se presumira documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Xunto á instancia, tamén se presentará: - Fotocopia do DNI.* - Fotocopia do título mínimo requirido. - O Informe médico que necesariamente deberá presentarse no prazo de presentación de instancias para poder facer as probas de esforzo - Inscrición no Rexistro Profesional de Socorristas Acuáticos de Galicia, na forma prevista na base 4ª.7.) - O xustificante do pagamento da taxa por dereito de exame que será de 30 € de conformidade co disposto no artigo 5, concepto 4 da Ordenanza Fiscal reguladora da taxa pola participación en probas selectivas do Concello de Valdoviño. O dito importe poderase facer efectivo mediante carta de pago expedida polo Concello ou a través de transferencia bancaria na conta do Concello de Abanca: IBAN ES47 2080 0213 5431 1000 0026, especificando dereitos de exame para a contratación de socorrista. En ningún caso a presentación e pago de taxa por dereito de exame suporá a substitución do trámite de presentación de instancia. De conformidade co disposto no artigo 6 a citada Ordenanza Fiscal, aplicaranse as exencións e bonificacións previstas no artigo 6 da devandita Ordenanza Fiscal. - Documentación referente os méritos que se queiran acreditar, deberanse presentar orixinais ou copias debidamente compulsadas. - Os aspirantes a coordinador deberán especificalo na instancia. A selección realizarase de conformidade có previsto nas presentes bases polo sistema de concurso –oposición. A fase de concurso será posterior a fase de oposición e non terá carácter eliminatorio para as prazas de socorrista pero si será requisito para a praza de coordinador que precisará a acreditación de 5 meses de servicios prestados. Fase de oposición (máximo 40 puntos): Os aspirantes aos postos de traballo ofertados realizarán as seguintes probas: Proba teórica (Máximo 20 puntos). Esta fase ten carácter obrigatorio e eliminatorio deberanse acadar un mínimo de 8 puntos. A proba será un cuestionario de 20 preguntas referentes o Anexo I sacadas integramente da bibliografía do Anexo II Probas físicas (máximo 20 puntos). Esta fase ten carácter obrigatorio e eliminatorio deberanse acadar un mínimo de 8 puntos: 1.-Nadar a estilo libre unha distancia de 100 metros, nun tempo máximo de 2,10 minutos para os homes e de 2,40 minutos para as mulleres. (puntuaranse de 0 a 10 ). Non se poderán empregar aletas, permitirase traxe de neopreno. Mulleres: 2.-Correr unha distancia de 400 metros Para a realización das probas físicas, os aspirantes deberán ir provistos con roupa de baño e roupa deportiva adecuada para facer as probas. As referidas resolucións serán publicadas na forma prevista. As probas realizaranse simultaneamente para todos nas quendas que sexan necesarias. Os aspirantes non terán opción a repetición de proba. ·Por formación na rama sanitaria, primeiros auxilios, ou similar, (máximo 3 puntos.).0,10 Puntos/curso. (Mínimo de horas do curso 10) ·Por servizos prestados como socorrista nalgún servizo de socorrismo de praias (máximo 3 puntos) 0,20 puntos/mes ·Estar en posesión da licenza de patrón de embarcación de recreo (PER), patrón de navegación básica (PNB) ou algún outro título de patrón de embarcación, título de aptitude para o manexo de embarcacións, ou equivalente expedido pola Federación de Salvamento e Socorrismo de Galicia, España ou outro organismo competente 1 punto. Os servizos prestados acreditaranse mediante certificación de vida laboral expedida pola Tesourería da Seguridade Social e contratos de traballo, ou certificación de servizos prestados emitida pola entidade pública competente, no que se indique o posto ocupado e a duración da prestación do servizo. Os certificados dos cursos ou dos títulos se acreditarán mediante fotocopia dos mesmos. No caso de ter prestado os servizos con entidades de voluntariado (Cruz Vermella, Protección Civil ou similar certificación de dita entidade). Rematado o prazo de presentación de solicitudes, o Sr. Alcalde, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta no taboleiro de edictos do Concello, na web municipal, así como na sede electrónica do Concello, relacionándose os aspirantes excluídos coa indicación da causa de exclusión. Haberá un prazo de tres días naturais para subsanación. Toda presentación da documentación axustarase igualmente ao disposto na base 6ª. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación. No caso de non haber excluídos a lista provisional pasará a definitiva. En todo caso na lista definitiva, fixarase a composición do tribunal de selección. Na resolución da lista definitiva tamén se indicará lugar, dia e hora de realización da oposición. Unha vez realizada a fase de oposición tribunal cualificador publicará en dito taboleiro a relación de aspirantes coas cualificacións obtidas na fase de oposición e posteriormente celebrarase a fase de concurso cos aspirantes aprobados. Valorado o concurso, publicarase o resultado final, por orde decrecente, sendo proposto o primeiro dos que solicitase o posto para coordinador e os outros 32 para socorristas. (Aqueles aspirantes que non superen a fase de oposición quedarán excluídos, non sendo necesaria a valoración dos seus méritos). En caso de empate na puntuación final, o desempate farase en primeiro lugar tendo en conta o candidato que haxa acreditado maior experiencia, se persiste o empate o seguinte criterio que se terá en conta será o que teña o título de título de aptitude para o manexo de embarcacións ou similar. Non se seleccionará máis candidatos que postos de traballo convocados, aínda que co resto de solicitantes non seleccionados elaborarase unha relación de reservas, por orde á puntuación conseguida, por si fose preciso cubrir as posibles baixas ou renuncias dos seleccionados, so válida para esta campaña. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “Y”, de conformidade co establecido na Resolución da Consellería de Facenda de Resolución de 29 de xaneiro de 2021. Os 4 primeiros aspirantes serán propostos para cubrir o período de xuño e os 6 primeiros o período de Setembro, se algún aspirante renuncia a estes períodos seguirase a orde da lista. A proposta do tribunal cualificador se elevará á Alcaldía-Presidencia, para a resolución do expediente de selección, mediante decreto, que será publicado taboleiro de edictos do Concello, na sede e na páxina web do Concello. O contrato se formalizará cos aspirantes seleccionados sendo a duración do mesmo como se indica na seguinte táboa. No non previsto nestas bases se acudirá ao disposto na lexislación laboral vixente que resulte de aplicación e, especialmente, no disposto no Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, no disposto no Real Decreto 2720/1998, do 18 de decembro polo que se desenvolve o artigo 15 do Estatuto dos Traballadores en materia de contratos de duración determinada; e no Real Decreto Lei 8/1997, del 16 de maio de Medidas urxentes para a Mellora do Mercado de Traballo e no Fomento da Contratación Indefinida, e demais lexislación en materia laboral. Igualmente ao regulado no Estatuto Básico do Emregado Público Real Decreto Lexislativo 2/2015 de 30 de outubro e Lei de Emprego Público de Galicia.11º.-Norma final: A presente convocatoria, as súas bases e tódolos actos administrativos que da mesma se deriven e das actuacións do tribunal, poderán ser impugnados polos interesados no caso e na forma dispostos na Lei 39/2015, do 2 de outubro, de procedemento administrativo común.” Tema 1: Accidentes por afogamento Tema 2: Traumatismos. Traumatismo de columna. Mobilización e Inmobilización de pacientes Tema 3: Técnicas de RCP Básicas. Desa. Tema 4: Feridas e Hemorraxias. Tema 5: Rescate acuático en superficie Tema 6: Técnicas de Nado, Zafaduras e arrastre Tema 7: Materiais de Salvamento e rescate no medio acuático Tema 8: Técnicas de Entrada, Saída, e Extracción. - “Guía primeros auxilios” Samur Protección Civil Madrid - Manual Técnico en transporte sanitario 061 Galicia - Manual del bombero 1.3 Rescate acuático en superficie “arkaute akademia” - MANUAL- SIVATTE URIAGEREKA, LILYANA FREDDY DE (2008): Socorrismo acuático profesional. Formación para a prevención e a intervención ante accidentes no medio acuático” En Valdoviño, a 13 de maio de 2021 O alcalde, Asdo.: Alberto González Fernández